Diari Oficial de la Generalitat Valenciana


Sumari del DOGV 7676, del 11-12-2015 (2015/9778)

Notificació de la interlocutòria dictada en el procediment de mesures provisionals número 956/2015.
---------------------------------------------------------------------------------------------------

### Dades del document

Número de DOGV
:   7676

Data del DOGV
:   11-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9778


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de mesures provisionals número 956/2015. [2015/9778]  
Judici: família. Mesures provisionals 956/2015.  
Part demandant: Cristina Conde Sanz.  
Part demandada: Joaquín López Martínez.  
Sobre: mesures coetànies o posteriors a la interposició de demanda.  
  
En el juí a què es fa referència s'ha dictat la resolució la part dispositiva de la qual, literalment, és com segueix:  
  
«Part dispositiva  
Aprove les mesures provisionals següents:  
1. Els dos fills són menors d'edat i s'atribueix la guarda i custòdia a la mare, i, així mateix, l'exercici exclusiu de la pàtria potestat s'atribueix a la mare.  
2. El règim de visites dels dos fills menors al pare se suspén, ja que aquest no ha visitat els seus dos fills des de fa anys, sense perjudici que si el pare ho sol·licita es fixe el règim adequat a l'interés dels menors, en aqueix moment.  
3. El pare abonarà als seus dos fills, en concepte de pensió alimentària, la quantitat de 150 euros/mes, a cada fill, que ingressarà en el compte corrent que designe la mare, a aquest efecte, els cinc primers dies del mes, per mesos anticipats, i s'actualitzarà segons l'índex de preus al consum.  
4. Les despeses extraordinàries necessàries dels dos fills les abonaran a mitges ambdós progenitors, i les no necessàries, si no hi ha conformitat, les abonarà unilateralment el progenitor que les haja decidit.  
5. No s'atribueix el domicili familiar a cap dels progenitors, pel fet d'haver fixat residència i domicili on va estimar convenient cada progenitor.  
6. Es garantirà i promourà la relació amb els avis i la família extensa cada progenitor quan tinga els menors amb ell.  
B. No és procedent fer una expressa imposició de les costes processals d'aquest procediment a cap de les persones litigants.  
Els efectes i les mesures anteriors subsistiran fins que siguen substituïdes per les de la sentència estimatòria, o quan es pose fi al procés d'una altra manera.  
Mode d'impugnació: contra aquesta resolució no es pot interposar recurs, d'acord amb el que disposa l'article 773.3 de la Llei d'Enjudiciament Civil.  
  
Així ho disposa, mana i firma Rosario Ana Gaspar Blanch, jutgessa substituta de Primera Instància número 8 de València. En done fe.»  
  
Atés que es desconeix el domicili o la residència actuals de la part demandada, mitjançant la resolució de 30 de novembre de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació al demandat.  
  
València, 30 de novembre de 2015.- La secretària judicial: Vicenta María Casañ Arandiga.